เพราะความจริงมีเพียงหนึ่งเดียวเท่านั้นที่ ‘Detective Conan Cafe’ คาเฟ่นักสืบจิ๋วส่งตรงจากญี่ปุ่น
แฟนการ์ตูนยอดนักสืบจิ๋ว โคนัน ผู้โด่งดังคงกรี๊ดกันสลบ (ไม่ใช่เพราะโดนนาฬิกาเข็มยาสลบนะ) เพราะล่าสุดตัวละครที่อยู่เป็นเพื่อนคนไทยมาเกือบ 20 ปีจากการ์ตูนเรื่อง ยอดนักสืบจิ๋วโคนัน กำลังจะออกมาโลดแล่นในรูปแบบคาเฟ่ ที่ส่งตรงลิขสิทธิ์ถูกต้องมาจากญี่ปุ่นสู่สยามเซ็นเตอร์Detective Conan Cafe ถือเป็นคาเฟ่ของตัวละครจากการ์ตูนเรื่อง ยอดนักสืบจิ๋วโคนัน อย่างเป็นทางการ ที่กำลังจะเปิดให้บริการครั้งแรกในประเทศไทย ภายในร้าน Bake A Wish ชั้น G ศูนย์การค้าสยามเซ็นเตอร์ นับตั้งแต่ปี 2016 คาเฟ่ยอดนักสืบแห่งนี้เคยเปิดให้บริการที่ประเทศญี่ปุ่นในระยะเวลาจำกัดหลายต่อหลายครั้งตามหัวเมืองใหญ่ๆ ครั้งล่าสุดก็เพิ่งจะเปิดให้บริการไปเมื่อปลายเดือนมีนาคมที่ผ่านมา ความน่าสนใจที่แข็งแรงของร้านคือการสร้างสรรค์เมนูและเครื่องดื่มอันได้แรงบันดาลใจจากการ์ตูนอย่าง ข้าวแกงกะหรี่ APTX 4869 ที่ไม่รู้ว่าทานเข้าไปแล้วตัวจะหดเล็กลงหรือเปล่า หรือ ข้าวครีมมีสตูว์ เมนูของโอกิยะ สึบารุ รวมไปถึงการจำหน่ายของที่ระลึกให้แฟนๆ ได้สะสม ทั้งจากภาคซีรีส์และภาพยนตร์ ซึ่งเราต้องติดตามกันต่อไปว่าเมนูที่เรายกตัวอย่างนี้จะวางขายในคาเฟ่โคนันแห่งแรกในประเทศไทยนี้หรือไม่ติดหูกระต่ายสีแดงให้พร้อม และไปตามหา ความจริงเพียงหนึ่งเดียว กับยอดนักสืบจิ๋วโคนันและผองเพื่อนได้ที่ Detective Conan Cafe ที่ร้าน Bake A Wish ชั้น G ศูนย์การค้าสยามเซ็นเตอร์ ตั้งแต่วันที่ 2 สิงหาคม ถึง 30 กันยายนนี้Photo: Courtesy of Detective Conan Cafe in Bangkok
Detective Conan Cafe ถือเป็นคาเฟ่ของตัวละครจากการ์ตูนเรื่อง ยอดนักสืบจิ๋วโคนัน อย่างเป็นทางการ ที่กำลังจะเปิดให้บริการครั้งแรกในประเทศไทย ภายในร้าน Bake A Wish ชั้น G ศูนย์การค้าสยามเซ็นเตอร์